ابله نظيره

أبله نظيره هى صاحبه أول موسوعه مصريه فى الطبخ ومن أشهر مؤلفين كتب فن الطهى, اسمها الحقيقى نظيره نيقولا اتولدت فى سنه 1902 بمصر

 دراستها للتدبير المنزلى 
كانت نظيره نقولا بتدرس فى كليه التدبير المنزلى بمصر و فى سنه 1926 قررت وزاره المعارف تبعت بعثات فى كل التخصصات لاستكمال الدراسه العلميه و من التخصصات دى كان التدبير المنزلى و تم اختيار 14 بنت من كليه التدبير المنزلى كانت من بينهم نظيره نقولا للدراسه بجامعه جلوستر بانجلترا لمده تلات سنين فى فنون الطهى و شغل الابره.

و لما نظيره رجعت من البعثه اشتغلت مدرسه لماده الثقافه النسويه (التدبير المنزلى) فى مدرسه السنيه للبنات, و كانت بتشجع تلميذاتها على حب المطبخ و تزيين الصفره بابسط الحاجات و كانت بتعتبر الطهى فن زى باقى الفنون, و اتدرجت لحد ما بقت المفتشه العامه بوزاره التربيه و التعليم.

و لما رجعت من لندن ف تلاتينيات القرن الماضى جمعتها علاقة بالسيده بهيه عثمان, و اللى اتخرجت من كليه «بردج هوس» بالعاصمه البريطانيه و اشغلت بوظيفه المفتشه العامة بوزاره المعارف كمان.

و مع انتشار صيتها فى الوسط التعليمى أعلنت وزاره المعارف فى الاربعينات عن مسابقه لتأليف كتاب فى الطهى لاعتماده كمنهج دراسى للفتيات, و بمشاركه زميلتها «بهيه» الفو «أصول الطهى» فى أكتر من 800 صفحه.

و حسب روايه الكاتب عمر طاهر راحو للملكه فريده لتسليمها الكتاب و اللى جيه فى مقدمته سبب التأليف, و اللى هو عدم وجود مصادر عربيه فى المجال دا و لتنشئه الفتاه على فهم الحياه المنزليه.

الكتاب ما اهتمش بالطبخات بس, و اهتم بالمطبخ و الأكلات بشكل سنة و كان فيه نصائح أبله نظيره القائمه على دراستها

و نقل أن الكتاب اهتم بأرشفة كل الأكلات الممكنة فى تاريخ مصر بطريقة بسيطة، و اهتم بكل ما هو بعد الطعام، و عدد بعض النصائح المذكورة زى"المطبخ الكبير زيادة عن اللزوم تعمه الفوضى سريع، لابد أن يكون مطبخ البيت فى جهة بحرية لحد يكون متجدد الهواء".

عدها قدمت أبله نظيره فقره ثابته فى الراديو, بالتعاون مع الاذاعيه صفيه المهندس, و اللى طلبت انها تكون معاها فى فقره ثابته مع اقترابها من المعاش, و من التقديم الاذاعى لكتابه رساله دوريه فى مجله "حواء", من أبله نظيره بالاضافه الى وصفاتها الشهيه, كل الأبواب دى فتحت ليها مجالا أوسع لتأليف اجزاء تانيه للكتاب الأشهر فى عالم الطبخ "أبله نظيره".

انتشر الكتاب بشده, و بقا تجارى أكتر منه تعليمى للفتيات فى المدارس, فتوقفت وزاره المعارف عن تدريسه للطالبات, و وصل عدد طبعاته لـ 12 نسخه, بتعدلها أبله نظيره باستمرار, و استخدمت فى البدايه زى  مكيال "الرطل", و هو اللى كان مستخدم فى مصر و انجلترا وقتها و اتغير بعد كده الى "الجرامات", و كانت بتدخل المكونات الجديده اللى بتلائم السفرات المختلفه.

حزنت أبلة نظيرة بعد سخرية سمير غانم من كتابها ف مسرحية المتزوجون

 وفاتها 

اتوفت نظيره نيقولا فى سنه 1992 بعمر 90 سنه, و لأبله نظيره بنت اسمها نجلاء اتخصصت فى نفس مجال والدتها و اشتغلت مدرسه لماده الاقتصاد المنزلى فى مدرسه طه حسين بالاسكندريه و اتدرجت لحد ما بقت مدير اداره البيئه بوزاره التربيه و التعليم بالاسكندريه.

 المراجع 

تصنيف:مواليد 1902
تصنيف:وفيات 1992
تصنيف:طباخين مصريين
تصنيف:اقباط